Ényɔ́ ósə yǎ ábə̄ mínā, tɔ mǎn Ísraɛ̂l tɔ ǹnə́ŋ, ā wé á ńsǒm, tɔ tsíd tɔ onɔ̌n yā bə́ nə́ dí, a yəan mǎn soě məkǐ móé á sí a mǎn fə̄ mɔ́ kúb mə̄tsɔ́ á yób, 14ású ényǐŋ miǹson mísə éyə̄ é nə́ á məkǐ ńdɔ̄ hḿ mə̄ ngákad bɔ́n bə́ Ísraɛ̂l nâ: tə nâ mod a díí məkǐ, tɔ zǎ ákyaí ńson: ású ényǐŋ yā ńson ósə éyə̄ é nə́ á məkǐ móé, é mod ósə a ngádī mɔ̄ a yi tsígiban. 15Tɔ mod ǹnam tɔ ǹnə́ŋ, ényɔ̄ ósə ǎ yi dí é tsíd ē wú ai ébēn ngə́ kig nâ dzóm é bi, a yəan mǎn sǒb bīyé bíé a kə́ wɔ́bɔ̄ mə̄ndím, ású á bələ́ éboe a kələ kwí ngōngógóle, á mvús tē ńdɔ ǎ yi sɔ́ bɔ ḿfūbán. 16Ngə́ ā bɔ̄ təge sǒb bīyé bíé, təge kig kə́ wɔ̄bɔ̄ mə̄ndím, a yi bəgə ḿbəgə̌ yā ńsə̄m wōē.